section_heading: Životopis
paragraph_text: Od početka pa do kraja života je stalno pratio splitskog Hajduka. Redovit je bio na domaćim utakmicama u Splitu, gostovanjima u Zagrebu, ali je Hajduk pratio i diljem bivše države. Ljeta 1990. iz rodne se Korčule vraćao u Zagreb i doživio je prometnu nesreću kod Muća. Umro je u splitskoj bolnici od posljedica te nesreće 27. kolovoza 1990. godine. Pokopan je u obiteljskoj grobnici u Veloj Luci.